Focuri de armă la ambasada Arabiei Saudite în Olanda. Un suspect a fost arestat.
Mai multe focuri de armă au fost trase în clădirea ambasadei. Un bărbat a fost reţinut de poliţie. Ambasada Arabiei Saudite a avertizat cetăţenii saudiţi din Olanda.
Poliţia olandeză a arestat un suspect după ce s-au tras mai multe focuri de armă în clădirea ambasadei Arabiei Saudite de la Haga, relatează Reuters.Autorităţile locale susţin că ambasada a fost ţinta mai multor împuşcături imediat după ora 6.00 dimineaţa. Mai multe geamuri au fost sparte de gloanţe, însă nicio persoană nu a fost rănită.Un bărbat în vârstă de 40 de ani a fost reţinut de poliţie, care caută în continuare potenţiali martori ai incidentului.Într-un comunicat de presă, ambasada a declarat incidentul un "atac laș" şi a avertizat cetăţenii saudiţi de pe teritoriul Olandei să fie precauţi.